Андрэй Кабякоў канстатаваў, што ўзровень палітычных адносін паміж дзяржавамі, іх стратэгічны характар даюць магчымасць забяспечыць рост па ключавых напрамках узаемадзеяння: прамысловасць, сельская гаспадарка, нафтахімія, фармацэўтыка, гуманітарнае супрацоўніцтва. Пры гэтым ён звярнуў увагу, што ў беларускіх брэндаў, якія выходзяць на рынак Пакістана, шмат часу і сіл траціцца на пошук надзейнага і зацікаўленага партнёра. «Таму для нас важныя Вашы рэкамендацыі. Будзем за гэта ўдзячныя. У сваю чаргу запрашаем пакістанскі бізнэс у Беларусь», - адзначыў Кіраўнік Урада.